Menşeviklər
Menşeviklər (rus. меньшевики́) — Azlıq olarq da bilinən, bolşevik və sosialist inqilabçılarla birliklə Rusiya sosialist hərəkatının əsas 3 fraksiyasından biri. Fraksiya Rusiya Sosial Demokrat Fəhlə Partiyası (RSDFP) içərisində Yuli Martov və Vladimir Lenin arasında yaranan mübahisədən sonra 1903-cü ildə yaranmışdı. Partiya üzvlüyü məsələsindəki səs vermədə azlıq vəziyyətində olan Martovun tərəfdarları rus dilindəki меньшинство ("azlıq") sözündən yaranan menşeviklər, Leninin tərəfdarları çoxluq olduğu üçün rus dilindəki большинство sözündən yaranan bolşeviklər olaraq adlandırıldı. Hər iki fraksiya da bir proletar inqilabının zəruri olduğuna inansa da, menşeviklər ümumilikdə liberal müxalifətə və kəndlilərə əsaslanan Sosialist İnqilabçılar Partiyasına qarşı daha mülayim və daha müsbət olmağa meylli idi.